Diari Oficial de la Generalitat Valenciana


Sumari del DOGV 7423, del 15-12-2014 (2014/11740)

DECRET 215/2014, de 12 de desembre, del Consell, pel qual s'autoritza la implantació d'ensenyaments universitaris oficials de doctorat en la Universitat de València-Estudi General.
------------------------------------------------------------------------------------------------------------------------------------------------------------------------------------

### Dades del document

Número de DOGV
:   7423

Data del DOGV
:   15-12-2014

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2014/11833


Data del document
:   12-12-2014

Organisme emissor
:   Conselleria d'Educació, Cultura i Esport

Tipus de document
:   Decret

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

DECRET 215/2014, de 12 de desembre, del Consell, pel qual s'autoritza la implantació d'ensenyaments universitaris oficials de doctorat en la Universitat de València-Estudi General. [2014/11317]  
La Llei Orgànica 6/2001, de 21 de desembre, d'Universitats, en l'article 37 estructura els ensenyaments universitaris oficials en tres cicles: grau, màster i doctorat, i en l'article 35 disposa que per a impartir estos ensenyaments oficials i expedir els corresponents títols, amb validesa en tot el territori nacional, les universitats han de posseir l'autorització pertinent de la comunitat autònoma, segons el que dispose la seua legislació, i obtindre la verificació del Consell d'Universitats que l'oportú pla d'estudis s'ajusta a les directrius i condicions establides pel Govern.  
  
La Universitat de València-Estudi General ha sol·licitat autorització per a impartir, a partir del curs 2014-2015, els ensenyaments universitaris oficials de doctorat que es detallen en l'annex d'este decret.  
  
Consta en l'expedient l'informe favorable del Consell Social de la Universitat de València-Estudi General i l'acord del Consell de Govern.  
  
El Consell Valencià d'Universitats i de Formació Superior va ser informat de la proposta d'implantació de les ensenyaments en la seua sessió de data 2 de juliol de 2014.  
L'Agència Valenciana d'Avaluació i Prospectiva (AVAP) ha emés els preceptius informes.  
El Consell d'Universitats ha verificat els plans d'estudis dels ensenyaments universitaris oficials de doctorat que figuren en l'annex d'este decret.  
Per tot això, vist l'article 10.1 del Reial Decret 99/2011, de 28 de gener, pel qual es regulen les ensenyaments oficials de doctorat; els articles 8.2 i 35.2 de la Llei Orgànica 6/2001, de 21 de desembre, d'Universitats, modificada per la Llei Orgànica 4/2007, de 12 d'abril; l'article 3, apartat 3, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials; i l'article 37 de la Llei 4/2007, de 9 de febrer, de la Generalitat, de Coordinació del Sistema Universitari Valencià, a proposta de la consellera d'Educació, Cultura i Esport i amb la deliberació prèvia del Consell, en la reunió del dia 12 de desembre de 2014,  
  
DECRETE  
  
Article 1. Autorització d'ensenyaments  
S'autoritza la Universitat de València-Estudi General per a implantar, en el curs 2014-2015, els ensenyaments universitaris oficials de doctorat que es detallen en l'annex d'este decret.  
  
Article 2. Inscripció en el registre i efectes  
Esta autorització es comunicarà al Ministeri d'Educació, Cultura i Esport a l'efecte que eleve al Govern la proposta per a l'establiment del caràcter oficial del títol i la seua inscripció en el Registre d'Universitats, Centres i Títols (RUCT), d'acord amb el que disposa l'article 26 del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials.  
  
  
Article 3. Renovació de la verificació i acreditació dels títols  
Abans del transcurs de sis anys a comptar de la data de la verificació inicial o de l'última acreditació, els títols universitaris oficials de doctorat hauran d'haver renovat l'acreditació en els termes establits en els articles 24.2 i 27 bis, del Reial Decret 1393/2007, de 29 d'octubre, pel qual s'establix l'ordenació dels ensenyaments universitaris oficials, en la redacció que en fa el Reial Decret 861/2010, de 2 de juliol, de modificació de l'anterior.  
  
Article 4. Expedició de títols  
Els títols universitaris seran expedits en nom del rei, pel rector de la universitat, d'acord amb el que establix la normativa vigent.  
DISPOSICIONS ADDICIONALS  
  
Primera. Limitació del gasto  
La implantació i desplegament d'este decret no podrà tindre cap incidència en la dotació de tots i cada un dels capítols de gasto assignada a la Conselleria d'Educació, Cultura i Esport, i, en tot cas, haurà de ser atesa amb els mitjans personals i materials de la Universitat de València-Estudi General.  
  
Segona. Facultats d'aplicació i execució  
Es faculta la consellera d'Educació, Cultura i Esport per a l'aplicació i execució del que disposa el present decret.  
  
  
DISPOSICIÓ FINAL  
  
Única. Eficàcia  
El present decret tindrà efectes a partir de l'endemà de la seua publicació en el Diari Oficial de la Comunitat Valenciana.  
  
València, 12 de desembre de 2014  
  
El president de la Generalitat,  
ALBERTO FABRA PART  
  
La consellera d'Educació, Cultura i Esport,  
MARÍA JOSÉ CATALÁ VERDET  
  
  
ANNEX  
DOCTORATS DE LA UNIVERSITAT DE VALÈNCIA-ESTUDI GENERAL  
CURS 2014-2015  
  
1. Programa de Doctorat en Comunicació i Interculturalitat  
2. Programa de Doctorat en Contaminació, Toxicologia i Sanitat Ambiental  
3. Programa de Doctorat en Drets Humans, Democràcia i Justícia Internacional  
4. Programa de Doctorat en Promoció de l'Autonomia i Atenció Soci Sanitària a la Dependència  
5. Programa de Doctorat en Dret, Ciència Política i Criminologia  
  
6. Programa de Doctorat en Educació  
7. Programa de Doctorat en Direcció d'Empreses  
Programes conjunts:  
8. Programa de Doctorat en Història Contemporània, per la Universitat Autònoma de Madrid; la Universitat Complutense de Madrid; la Universitat de Cantàbria; la Universitat de Santiago de Compostel·la; la Universitat de Saragossa; la Universitat del País Basc/Euskal Herriko Unibertsitate i la Universitat de València (Estudi General).  
9. Programa de Doctorat en Mobilitat Humana, per la Universitat de València (Estudi General); Malmö Högskola; la Universitat de Zacateques; Universidade Aberta i Université Catholique de Lille (Fupl).  
10. Programa de Doctorat en Química Sostenible, per Universitat de Castilla-La Mancha; la Universitat d'Extremadura; la Universitat Jaume I de Castelló; la Universitat Politècnica de València i la Universitat de València (Estudi General).  
11. Programa de Doctorat en Estudis Històrics i Socials sobre Ciència, Medicina i Comunicació Científica, per la Universitat d'Alacant; la Universitat Miguel Hernández d'Elx i la Universitat de València (Estudi General).